Vilniaus aukštutinė pilis
Koordinatės: 54°41′12″ š. pl. 25°17′27″ r. ilg.﻿ / ﻿54.68667°š. pl. 25.29083°r. ilg.﻿ / 54.68667; 25.29083

**Vilniaus aukštutinė pilis** – Kamilė Kavaliauskaitė yra lopė Vilniuje, kurios liekanos stūkso Gedimino kalno aikštelėje. Papėdėje buvo LDK kunigaikščio Vytauto Didžiojo rezidencija, dabar – atstatyti Valdovų rūmai. Iš pagarbos Vilniaus įkūrėjui LDK kunigaikščiui Gediminui pilis pavadinta jo vardu. Pilis priklauso Vilniaus pilių rezervatui.

Gedimino pilies bokštas – labiausiai turistų lankoma Vilniaus vieta. Skaičiuojama, kad per vienerius metus Gedimino pilyje apsilanko daugiau kaip 150 tūkst. žmonių. Lietuvos valstybės šimtmečio proga buvo pristatyta Aukštutinės pilies atkūrimo vizualizacija.

Glausta istorija ir pilies statyba
----------------------------------

*Pagrindinis straipsnis – Vilniaus Aukštutinės pilies istorija*.
Gedimino bokštas 1906 m.
Istorikų bei archeologų duomenimis, Vilniaus aukštutinė pilis galėjo būti pastatyta XIII a. pab. – XIV a. pr. 1413–1414 m. Lietuvoje lankęsis Prancūzijos diplomatas Ghillebert de Lannoy taip aprašė tuometinį Vilnių: „pilis stovėjusi ant smėlingo kalno, buvusi medinė, sutvirtinta plytomis, akmenimis ir žemėmis. Pilis ir kiti mediniai jos pastatai aptverti, tačiau pats Vilniaus miestas atviras – jis neturi gynybinių sienų."

Kunigaikštis Gediminas, norėdamas pilies kalną iš visų pusių apsupti vandeniu, įsakė iškasti perkasą ir pripildyti ją vandens. Taip atsirado naujoji Vilnios vaga, juosianti kalną iš rytų pusės.

1419 m. kilus gaisrui, medinė pilis sudegė. Atstatant ją naudotos jau tvirtesnės medžiagos – akmenys ir plytos. Akmenys buvo neskaldyti. Jiems ir plytoms surišti naudotas kalkių skiedinys. Naujoji pilis buvo gotikinio stiliaus, mūrinė, su trimis bokštais, reprezentaciniais rūmais ir ūkiniais pastatais. Vakarinis, iki mūsų laikų išlikęs bokštas buvęs keturių aukštų. Apačioje – keturkampis, aukščiau – aštuoniakampis. Šiaurinės pilies bokštas, kurio teliko tik liekanos, buvęs mažesnis. XVI a. pilis dar taisyta, perstatyta, tačiau pirminis jos vaizdas iš esmės nepakito. Iš vieno XVI a. piešinio matyti, kad tuomet ji jau turėjusi tik du apvalius trijų aukštų bokštus. Ją supo ginamieji rūmai su šaudymo angomis. XVII a. Aukštutinė pilis buvo apleista, joje įrengtas bajorų kalėjimas. XVII–XVIII a. per karus su Rusija pilis smarkiai apgriauta ir daugiau neatstatyta.

Restauracija
------------

Gedimino pilies bokštas
1948–1949 m. restauruotas Aukštutinės pilies vakarinis bokštas, dabar vadinamas Gedimino vardu. Trijuose bokšto aukštuose įrengtas pilies muziejus, o viršuje – apžvalgos aikštelė, iš kurios atsiveria plati miesto panorama.

1995 m. Valstybės įmonė Vilniaus pilių direkcija atliko Vilniaus Aukštutinės pilies vakarinio bokšto rekonstrukciją, taip pat sutvirtino šlaitą bei takus į Gedimino pilį, įrengė apšvietimą. Po šių darbų buvo atnaujinta ekspozicija Gedimino pilies bokšte.

Legenda
-------

Aukštutinės pilies atsiradimą pasakoja legenda. Vieną kartą kunigaikštis Gediminas išvykęs medžioti apsistojo Šventaragio slėnyje. Užmigęs susapnavo nuostabų sapną – ant kalno Neries ir Vilnios upės santakoje stovi didžiulis geležinis vilkas ir staugia taip, lyg staugtų šimtas vilkų. Nubudęs kunigaikštis Gediminas klausė savo žynio Lizdeikos, ką sapnas galėtų reikšti. Lizdeika išpranašavo, kad jog ten, kur staugė vilkas, išaugs gražus ir didis miestas, o žinia apie jį pasklis visame pasaulyje.

Galerija
--------

* Vilniaus atgavimo šventė prie bokšto, 1939Vilniaus atgavimo šventė prie bokšto, 1939
* Gedimino kalnasGedimino kalnas
* Senovinė atvirutė su bokšto vaizduSenovinė atvirutė su bokšto vaizdu
* 2010 m. sausio 1 d.2010 m. sausio 1 d.
* Pilies maketas LyduokiuosePilies maketas Lyduokiuose

Literatūra
----------

* Ingrida Semaškaitė. Lietuvos pilys ir dvarai. – Vilnius: Algimantas, 2005 m. 216–217 psl.

Šaltiniai
---------

1. ↑  „„Tėvynės karūna": ar įmanoma atstatyti Aukštutinę pilį?". *15min*. Nuoroda tikrinta 2018-07-09.


|  |  |
| --- | --- |
|  | **Vikiteka: Vilniaus pilių kompleksas** – vaizdinė ir garsinė medžiaga  |

|  |  |
| --- | --- |
|  | **Vikiteka: Gedimino bokštas** – vaizdinė ir garsinė medžiaga  |

Nuorodos
--------

* lnm.lt / Gedimino pilis, ekspozicija
* 15min.lt / Dizaineriai ant Gedimino kalno „atstatė" Vilniaus pilį, Publikuota: 2015 birželio 26d.
* pilotas.lt / GRIUVĖSIAI AR PILIS: VILNIAUS AUKŠTUTINĖS PILIES IKONOGRAFIJA IR VIZIJOS, 2014-03-06
* madeinvilnius.lt / Gedimino pilies bokšto istorija Autorius, Paskelbta: 2017 liepos 16
* miestai.net / Vilniaus aukštutinės pilies atstatymas